rejauldu/bengali-wikipedia huggingface dataset:
২০০৩–০৪ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৪১তম মৌসুম ছিল। এই মৌসুমটি ২০০৩ সালের ১লা আগস্ট তারিখে শুরু হয়ে ২০০৪ সালের ২২শে মে তারিখে সম্পন্ন হয়েছিল। বায়ার্ন মিউনিখের ব্রাজিলীয় মধ্যমাঠের খেলোয়াড় জে রোবের্তো এই মৌসুমের প্রথম গোল করেছিলেন।  বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ২০০২–০৩ মৌসুমে ৭৫ পয়েন্ট অর্জন করে এই প্রতিযোগিতার ইতিহাসে ১৭তম বারের মতো শিরোপা জয়লাভ করেছিল।  এই মৌসুমে ৭৪ পয়েন্ট অর্জন করে ভেয়ার্ডার ব্রেমেন ৪র্থ বারের মতো বুন্দেসলিগা এবং ৪র্থ বারের মতো জার্মান শিরোপা জয়লাভ করেছিল। ভেয়ার্ডার ব্রেমেনের ব্রাজিলীয় আক্রমণভাগের খেলোয়াড় আইতোন ২৮ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।  প্রতিযোগিতার ধরন প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী তিনটি ক্লাব ২. বুন্দেসলিগায় অবনমিত হয়েছিল।  দল ২০০২–০৩ মৌসুম শেষে ফ্রাইবুর্গ, কলন এবং জাংকট পাওলি মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে ফ্রাইবুর্গ, কলন এবং আইন্ট্রাখট ফ্রাঙ্কফুর্ট বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।   ক্লাব অবস্থান মাঠ ধারণক্ষমতা হের্টা বার্লিন বার্লিন অলিম্পিক স্টেডিয়াম ৭৬,০০০  বোখুম রুর স্টেডিয়াম ৩৬,০০০ ভেয়ার্ডার ব্রেমেন ব্রেমেন ভেজার স্টেডিয়াম ৩৬,০০০ বরুসিয়া ডর্টমুন্ড ডর্টমুন্ড ভেস্টফালেন স্টেডিয়াম ৬৮,৬০০ আইন্ট্রাখট ফ্রাঙ্কফুর্ট ফ্রাঙ্কফুর্ট ভাল্ডস্টাডিওন ৬২,০০০  ফ্রাইবুর্গ ড্রাইসাম স্টেডিয়াম ২৫,০০০ হামবুর্গার হামবুর্গ ফক্সপার্কস্টাডিওন ৬২,০০০ হানোফার হানোফার নিডারজারকসেন স্টেডিয়াম ৬০,৪০০  কাইজারস্লাউটার্ন ফ্রিৎস ভাল্টার স্টেডিয়াম ৪১,৫০০  কোলন মুঙ্গার্সডর্ফার স্টেডিয়াম ৪৬,০০০  লেভারকুজেন বেএরিনা ২২,৫০০ বরুসিয়া মনশেনগ্লাডবাখ মনশেনগ্লাডবাখ বোকেলবার্গস্টাডিওন ৩৪,৫০০  মিউনিখ মিউনিখ অলিম্পিক স্টেডিয়াম ৬৩,০০০  মিউনিখ বার্লিন অলিম্পিক স্টেডিয়াম ৬৩,০০০  রস্টক অস্টসি স্টেডিয়াম ২৫,৮৫০  গেলজেনকির্খেন আরেনা আউফশালকে ৬১,৯৭৩  স্টুটগার্ট গটলিয়েব ডাইমলার স্টেডিয়াম ৫৩,৭০০  ভলফসবুর্গ ফক্সভাগেন আরেনা ৩০,০০০  পয়েন্ট তালিকা  ফলাফল  শীর্ষ গোলদাতা  অবস্থান  খেলোয়াড়  ক্লাব  গোল ১   আইতোন  ভেয়ার্ডার ব্রেমেন  ২৮ ২   রয় মাকায়  বায়ার্ন মিউনিখ  ২৩ ৩   মার্টিন মাক্স  হান্সা রস্টক  ২০ ৪   দিমিতার বেরবাতভ  বায়ার লেভারকুজেন  ১৬ ৫   ভাহিদ হাশেমিয়ান  বোখুম  ৬   ইয়ান কোলার  বরুসিয়া ডর্টমুন্ড  ৭   এওয়ের্তোন  বরুসিয়া ডর্টমুন্ড  ৮   দিয়েগো ক্লিমোভিচ  ভলফসবুর্গ  ১৫ ৯   ফ্রাঙ্কা  বায়ার লেভারকুজেন  ১৪ ১০   ইভান ক্লাসনিচ  ভেয়ার্ডার ব্রেমেন  ১৩  তথ্যসূত্র  বহিঃসংযোগ  কিকারে ২০০৩–০৪ বুন্দেসলিগা   বিষয়শ্রেণী:বুন্দেসলিগার মৌসুম ১ জার্মানি
সীমা কেরমানি বা কিরমানি (জন্ম ১৯৫১) একজন পাকিস্তানি সামাজিক কর্মী, তেহরিক-ই-নিসওয়ান প্রতিষ্ঠানের প্রতিষ্ঠাতা এবং ভরতনাট্যম নৃত্য বিশারদ।  প্রাথমিক জীবন ও শিক্ষা কেরমানি পাকিস্তানের রাওয়ালপিন্ডির একটি মধ্যবিত্ত শিক্ষিত পরিবারে জন্মগ্রহণ করেছিলেন। তিনি করাচির জেসাস অ্যান্ড মেরি কনভেন্টে পড়াশুনো করেছেন। তিনি কলা বিভাগে স্নাতক ডিগ্রি অর্জনের জন্য লন্ডনে গিয়েছিলেন এবং পরে তিনি পাকিস্তানে ফিরে আসেন। তিনি বুঝতে পেরেছিলেন যে পাকিস্তানি সমাজের মহিলারা সমাজে সাম্য অর্জন করতে সক্ষম হয় নি। তাই তিনি 'তেহরিক-ই-নিসওয়ান' (মহিলা আন্দোলন) নামে একটি আন্দোলন শুরু করেছিলেন। এটি একটি সাংস্কৃতিক সক্রিয় কর্মী দল, যারা থিয়েটার এবং পরিবেশন শিল্পের মাধ্যমকে ব্যবহার করে এবং অধিকার সম্পর্কিত বিষয়ে সচেতনতা আনতে চেষ্টা করে।   কেরমানির পিতা পাকিস্তান সেনার একজন অবসরপ্রাপ্ত ব্রিগেডিয়ার ছিলেন এবং তিনি কেইএসসি করাচি বৈদ্যুতিক সরবরাহ কর্পোরেশনের চেয়ারম্যান। কেরমানির বাবাকে কর্মসূত্রে যেখানে যেখানে যেতে হয়েছে, কেরমানি সেখানকার কনভেন্ট স্কুলে তাঁর পড়াশোনা করেছেন। কেরমানি ১৯৬০-এর দশকের মাঝামাঝি সময়ে ভরতনাট্যম শিখতে শুরু করেছিলেন। কেরমানি ভারত সফরকালে অলোকা পানিকারের কাছে ওড়িশি এবং লীলা স্যামসনের কাছে ভরতনাট্যমের প্রশিক্ষণ নিয়েছিলেন। তিনি ১৯৮৪ সালে পাকিস্তানে প্রথম তাঁর একক নৃত্য প্রদর্শন করেছিলেন। তিনি করাচিতে থিয়েটার পরিচালক প্রসন্ন রামস্বামীর নির্দেশে থিয়েটার কর্মশালাও পরিচালনা করেন এবং করাচিতে তেহরিক-ই-নিসওয়ান নামক সাংস্কৃতিক সংগঠনের প্রধান হন।   ২০১৭ সালে উপস্থিতি ২০১৭ সালে বর্বর সুলভ আত্মঘাতী হামলার পরে কেরমানি সেহওয়ান শরীফের মাজারে উপস্থিত হয়েছিল এবং ধামাল (একটি সুফি নৃত্যের রূপ) পরিবেশন করেছিলেন।  তিনি আবেগপূর্ণ নৃত্যাভিনয় করেছিলেন এবং সংবাদ মাধ্যমকে বলেছিলেন যে কেউই গান এবং নাচ থামাতে পারবে না।   তিনি লাহোরের ফয়েজ আমান মেলায় নৃত্য পরিবেশনা করেছিলেন যেখানে তিনি আসমা জাহাঙ্গীরকে শ্রদ্ধা জানিয়েছিলেন। তিনি বলেন, আমরা একে অপরকে ভালবাসার মাধ্যমে এবং একে অপরের সাথে ভালবাসার বার্তা ভাগ করে শান্তি, সম্প্রীতি এবং সাম্যতা আনতে পারি। তথ্যচিত্র জেনারেল জিয়ার শাসনকালে দেশে সামাজিক অবিচারের অবসান ঘটাতে লড়াইয়ের জন্য পাকিস্তানের অন্যতম ব্যক্তিত্ব সীমা কেরমানির জীবন ও কাজের ভিত্তিতে একটি তথ্যচিত্র তৈরি হয়েছে। এটির পরিচালক তৈমুর রহিম এবং সহ-প্রযোজক ওয়াহিদ আলী। এটির নাম উইথ বেলস অন হার ফিট। এটি এই শাস্ত্রীয় নৃত্যশিল্পীর অতীতের এক ঝলক এবং এর ছোট খণ্ডটি অনুপ্রেরণার চেয়ে কম কিছু নয়।  তথ্যসূত্র  বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:করাচির ব্যক্তি বিষয়শ্রেণী:ভরতনাট্যম নৃত্যশিল্পী বিষয়শ্রেণী:ওড়িশি নৃত্যশিল্পী বিষয়শ্রেণী:পাকিস্তানি নারী নৃত্যশিল্পী বিষয়শ্রেণী:২০শ শতাব্দীর পাকিস্তানি অভিনেত্রী বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:পাকিস্তানি নৃত্যশিল্পী বিষয়শ্রেণী:নৃত্য শিক্ষক বিষয়শ্রেণী:পাকিস্তানি মানবাধিকারকর্মী বিষয়শ্রেণী:পাকিস্তানি টেলিভিশন অভিনেত্রী
শরীয়তপুর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি শরীয়তপুর জেলায় অবস্থিত জাতীয় সংসদের ২২৩নং আসন।  সীমানা শরীয়তপুর-৩ আসনটি শরীয়তপুর জেলার ডামুড্যা উপজেলা, গোসাইরহাট উপজেলা ও ভেদরগঞ্জ উপজেলা নিয়ে গঠিত। নির্বাচিত সাংসদ নির্বাচন  সদস্য  দল ১৯৮৬ ফারুক আলম জাতীয় পার্টি ১৯৮৮ এম এ রেজা  ১৯৯১ আব্দুর রাজ্জাক বাংলাদেশ আওয়ামী লীগ ফেব্রুয়ারি ১৯৯৬ সফিকুর রহমান কিরণ স্বতন্ত্র জুন ১৯৯৬ আব্দুর রাজ্জাক বাংলাদেশ আওয়ামী লীগ ২০০১ আব্দুর রাজ্জাক বাংলাদেশ আওয়ামী লীগ ২০০৮ আব্দুর রাজ্জাক বাংলাদেশ আওয়ামী লীগ ২০১২ উপ-নির্বাচন নাহিম রাজ্জাক বাংলাদেশ আওয়ামী লীগ ২০১৪ নাহিম রাজ্জাক বাংলাদেশ আওয়ামী লীগ ২০১৮ নাহিম রাজ্জাক বাংলাদেশ আওয়ামী লীগ২০২৪   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে নাহিম রাজ্জাক বিনা প্রতিদ্বন্দ্বিতায় নির্বাচিত হন।  ২৩ ডিসেম্বর ২০১১ সালে আব্দুর রাজ্জাক মারা যান। মার্চ ২০১২ সালে উপ-নির্বাচন হবার কথা থাকলে নির্বাচন কমিশন দুইজন প্রার্থীর মধ্যে স্বতন্ত্র প্রার্থী টি আই এম মহিতুল গনির মনোনয়নপত্র বাতিল ঘোষণা করলে বাংলাদেশ আওয়ামী লীগের প্রার্থী ও আব্দুর রাজ্জাকের ছেলে নাহিম রাজ্জাক ২৬ ফেব্রুয়ারি বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে শরীয়তপুর-৩  বিষয়শ্রেণী:শরীয়তপুর জেলার জাতীয় সংসদীয় আসন বিষয়শ্রেণী:শরীয়তপুর জেলা বিষয়শ্রেণী:১৯৮৪-এ বাংলাদেশে প্রতিষ্ঠিত
আন্না কারেনিনা (; ) রাশিয়ান লেখক ল্যেভ তল্‌স্তোয়ের বিশ্ববিখ্যাত উপন্যাস। এটি ধরাবাহিকভাবে দি রাশিয়ান মেসেঞ্জারে ১৮৭৩ থেকে ১৮৭৭ সাল পর্যন্ত প্রকাশিত হয়। যদিও ১৮৭৮ সালে এটি প্রথম সম্পূর্ণ বই আকারে প্রকাশিত হয।  উপন্যাসটিতে তৎকালিন সময়ের বাস্তবিকতা এবং পারিবারিক জীবনের ব্যক্তিগত অবস্থার প্রকাশ পেয়েছে। তল্‌স্তোয়ের বিবেচনাই আন্না কারেনিনা প্রথম প্রকৃত উপন্যাস, যখান তিনি বিবেচনা তার বিশ্ববিখ্যাত উপন্যাস ওয়ার এন্ড পিস এর চাইতে বেশিকিছু।   প্রধান চরিত্রসমূহ  400px|থাম্ব|আন্না কারেনিনা পরিবার ছক  আন্না আর্কাদিয়েভানা কারেনিনা : স্তেপান অবলোনস্কির বোন, কারেনিনার স্ত্রী এবং ভ্রনস্কায়ের প্রেমিকা।   তথ্যসূত্র    বহিঃসংযোগ    আন্না কারেনিনা ইংরেজিতে   আন্না কারেনিনা-এর ইংরেজি অনুবাদের তুলনা   আন্না কারেনিন  আন্না কারেনিনা অনলাইন পড়ার জন্য বিন্যাসকৃত  আন্না কারেনিনা মানচিত্র   কনস্ট্যান্স গার্নেত্তয়ের উচ্চারিত শব্দ রেকর্ডিং (১৯০১) ইংরেজি অনুবাদ   সমালোচনা     বিষয়শ্রেণী:১৮৭৭-এর উপন্যাস বিষয়শ্রেণী:উপন্যাসে ব্যভিচার বিষয়শ্রেণী:মাস্টারপিস থিয়েটার বিষয়শ্রেণী:ল্যেভ তল্‌স্তোয়ের উপন্যাস বিষয়শ্রেণী:প্রথম ধারাবাহিক আকারে প্রকাশিত উপন্যাস বিষয়শ্রেণী:বাস্তববাদী উপন্যাস বিষয়শ্রেণী:রোমান্স উপন্যাস বিষয়শ্রেণী:চলচ্চিত্রে অভিযোজিত রাশিয়ান উপন্যাস বিষয়শ্রেণী:মূলত দি রাশিয়ান মেসেঞ্জারে প্রকাশিত কাজ বিষয়শ্রেণী:কল্পকাহিনীতে আত্মহত্যা বিষয়শ্রেণী:পর্বক্রমে প্রথম প্রকাশিত উপন্যাস বিষয়শ্রেণী:প্রেমের গল্প বিষয়শ্রেণী:আত্মহত্যা সম্পর্কে উপন্যাস
ব্রিটিশ মেডিকেল জার্নাল সংক্ষেপে বিএমজে (BMJ) হল একটি সাপ্তাহিক পিয়ার-পর্যালোচিত মেডিকেল ট্রেড জার্নাল, যাট্রেড ইউনিয়ন ব্রিটিশ মেডিকেল অ্যাসোসিয়েশন (বিএমএ) দ্বারা প্রকাশিত হয়ে থাকে। এটা বিএমএ দ্বারা সম্পাদনা করার স্বাধীনতা আছে। এটি বিশ্বের প্রাচীনতম সাধারণ মেডিকেল জার্নালগুলির মধ্যে একটি। তবে এটি অফিশিয়ালভাবে দ্য বিএমজে (The BMJ) নামে সুপরিচিত। এটিকে ১৯৮৮ সালে শিরোনামটি আনুষ্ঠানিকভাবে বিএমজেতে সংক্ষিপ্ত করা হয়েছিল, এরপর ২০১৪ সালে নাম পরিবর্তন করা হয়। জার্নালটি ব্রিটিশ মেডিকেল অ্যাসোসিয়েশন (বিএমএ) এর একটি সহায়ক সংস্থা বিএমজে পাবলিশিং গ্রুপ লিমিটেড দ্বারা প্রকাশিত হয়েছে। দ্য বিএমজে -এর প্রধান সম্পাদক হলেন ফিওনা গডলি, যিনি ২০০৫ সালের ফেব্রুয়ারিতে নিযুক্ত হন।    ইতিহাস  জার্নালটি 3 অক্টোবর 1840 তারিখে প্রাদেশিক মেডিকেল এবং সার্জিক্যাল জার্নাল হিসাবে প্রকাশ করা শুরু করে এবং উচ্চ-প্রভাবিত মূল গবেষণা নিবন্ধ এবং অনন্য কেস রিপোর্ট প্রকাশের মাধ্যমে দ্রুত বিশ্বব্যাপী চিকিত্সকদের দৃষ্টি আকর্ষণ করে।  বিএমজে- এর প্রথম সম্পাদক ছিলেন পি. হেনিস গ্রিন , হান্টেরিয়ান স্কুল অফ মেডিসিনের শিশুদের রোগের প্রভাষক, যিনি এর প্রতিষ্ঠাতা এবং রবার্ট স্ট্রিটেন অফ ওরচেস্টার, প্রাদেশিক মেডিকেল অ্যান্ড সার্জিক্যাল অ্যাসোসিয়েশন কাউন্সিলের সদস্য। বাম|থাম্ব| প্রাদেশিক মেডিকেল ও সার্জিক্যাল জার্নালের ১ম সংখ্যার কভার প্রাদেশিক মেডিকেল অ্যান্ড সার্জিক্যাল জার্নাল ( পিএমএসজে ) এর প্রথম সংখ্যাটি ছিল ১৬ পৃষ্ঠা দীর্ঘ এবং এতে তিনটি সাধারণ কাঠের কাটা চিত্র রয়েছে। দীর্ঘতম আইটেমগুলি ছিল সম্পাদকদের পরিচায়ক সম্পাদকীয় এবং প্রাদেশিক মেডিকেল অ্যান্ড সার্জিক্যাল অ্যাসোসিয়েশনের পূর্ব শাখার একটি প্রতিবেদন। অন্যান্য পৃষ্ঠাগুলিতে  হেনরি ওয়ারবার্টনের চিকিৎসা সংস্কার বিল, বইয়ের পর্যালোচনা, ক্লিনিকাল কাগজপত্র এবং কেস নোটের একটি ঘনীভূত সংস্করণ অন্তর্ভুক্ত ছিল। ছিল  কলাম বিজ্ঞাপন। স্ট্যাম্প ডিউটি সহ এর দাম 7d, একটি মূল্য যা ১৮৪৪ সাল পর্যন্ত ছিল। তাদের মূল নিবন্ধে, গ্রিন এবং স্ট্রিটেন উল্লেখ করেছেন যে তারা "আমাদের প্রথম সংখ্যার জন্য (লেটার প্রেসের পরিমাণের অনুপাতে) সর্বাধিক জনপ্রিয় মেডিকেল জার্নাল, (দ্য ল্যানসেট ) সতেরো বছর অস্তিত্বের পরে অনেক বিজ্ঞাপন পেয়েছে।"    সম্পাদকদগণ    P. Hennis Green and Robert Streeten (1840–1844)  Robert Streeten (1844–1849)  W.H. Ranking and J.H. Walsh (1849–1853)  John Rose Cormack (1853–1855)  Andrew Wynter  (1855–1861)  William Orlando Markham (1861–1866)  Ernest Hart (1866–1869)  Jonathan Hutchinson (1869–1871)  Ernest Hart (1871–1898)  Sir Dawson Williams (1898–1928)  Norman Gerald Horner (1928–1946)  Hugh Clegg (1947–1965)  Martin Ware (1966–1975)  Stephen Lock (1975–1991)  Richard Smith (1991–2004)  Fiona Godlee (2005–)   তথ্যসূত্র    বহিঃসংযোগ        BMJ at JSTOR বিষয়শ্রেণী:উন্মুক্ত প্রবেশাধিকার গবেষণা সাময়িকী বিষয়শ্রেণী:ইংরেজি ভাষার গবেষণা পত্রিকা বিষয়শ্রেণী:সাপ্তাহিক গবেষণা পত্রিকা
সাইভার্ট ভস স্যামুয়েলসন (; জন্ম: ২১ নভেম্বর, ১৮৮৩ - মৃত্যু: ১৮ নভেম্বর, ১৯৫৮) নাটাল উপনিবেশের নিউ হ্যানোভারের কাছাকাছি ইয়র্ক এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১০ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ ডানহাতি অফ স্পিন বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করে গেছেন সাইভার্ট স্যামুয়েলসন।   প্রথম-শ্রেণীর ক্রিকেট  সাইভার্ট স্যামুয়েলসন নিচেরসারির ডানহাতি ব্যাটসম্যান ও ধীরগতিসম্পন্ন ডানহাতি অফস্পিন বোলার হিসেবে খেলতেন। ১৯০৮-০৯ মৌসুম থেকে ১৯২২-২৩ মৌসুম পর্যন্ত সাইভার্ট স্যামুয়েলসনের প্রথম-শ্রেণীর খেলোয়াড়ী জীবন চলমান ছিল। নিজস্ব তৃতীয় প্রথম-শ্রেণীর খেলায় এমসিসির বিপক্ষে এক ইনিংসে পাঁচ-উইকেট দখল করেন। ফলশ্রুতিতে ১৯০৯-১০ মৌসুমে সিরিজের চূড়ান্ত টেস্ট খেলার সুযোগ লাভ করেন।  ১৯১০-১১ মৌসুমের কারি কাপে নাটালের পক্ষে মাত্র এক মৌসুম খেলেন। গ্রিকুয়াল্যান্ড ওয়েস্ট ও অরেঞ্জ ফ্রি স্টেট - এ দুই দলের বিপক্ষে প্রত্যেকটিতে ১৩ উইকেট পেয়েছিলেন। ১৩.৮৭ গড়ে ঐ মৌসুমে ৪১ উইকেট দখল করেছিলেন তিনি।Christopher Martin-Jenkins, The Complete Who's Who of Test Cricketers, Rigby, Adelaide, 1983, p. 311. কিন্তু পরের মৌসুমে মাত্র কয়েকটি খেলায় অংশ নিয়েছিলেন তিনি। প্রায় এক দশক পর ১৯২২-২৩ মৌসুমে এমসিসির বিপক্ষে আর একটি খেলায় অংশ নিয়েছিলেন।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন সাইভার্ট স্যামুয়েলসন। ১১ মার্চ, ১৯১০ তারিখে কেপটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।  কেপটাউনের নিউল্যান্ডসে অনুষ্ঠিত ঐ টেস্টে সফরকারী ইংল্যান্ড দলের জ্যাক হবসের ১৮৭ রানের কল্যাণে ৪১৭ রান তুলে ও তিনি কোন উইকেট লাভে ব্যর্থ হন। উভয় ইনিংসেই তিনি ১১ নম্বরে ব্যাট হাতে মাঠে নেমেছিলেন।  ১৮ নভেম্বর, ১৯৫৮ তারিখে ৭৫  বছর বয়সে নাটাল প্রদেশের ডারবান এলাকায় সাইভার্ট স্যামুয়েলসনের দেহাবসান ঘটে।   তথ্যসূত্র    আরও দেখুন   বিলি জাল্ক  লুইস স্ট্রিকার  সানফয়েল সিরিজ  এক টেস্টের বিস্ময়কারী  দক্ষিণ আফ্রিকান টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৮৮৩-এ জন্ম বিষয়শ্রেণী:১৯৫৮-এ মৃত্যু বিষয়শ্রেণী:কোয়াজুলু-নাটালের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার
মধুবনী () ভারতের বিহার রাজ্যের মধুবনী জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৬ মিটার (১৮৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মধুবাণী শহরের জনসংখ্যা হল ৬৬,২৮৫ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে মধুবাণী এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
জয় জিনেন্দ্র! (সংস্কৃত: जय जिनेन्द्र, ) হল জৈনদের একটি সাধারণ সম্ভাষণ। এই শব্দবন্ধটির অর্থ ‘শ্রেষ্ঠ জিনের জয় হোক।’ উল্লেখ্য, জৈন তীর্থংকরদের ‘জিন’ বলা হয়।  এই সম্মানপ্রদর্শনের সম্ভাষণটি দুটি সংস্কৃত শব্দ দ্বারা গঠিত: ‘জয়’ ও ‘জিনেন্দ্র’। ’জয়’ শব্দটি সাধারণত কারও জয়ধ্বনি বা বন্দনা করার জন্য ব্যবহৃত হয়। ‘জয় জিনেন্দ্র’ শব্দবন্ধে এই শব্দটি ব্যবহার করা হয়েছে জিনেদের (বিজয়ী) গুণাবলি কীর্তনের জন্য। ‘জিনেন্দ্র’ শব্দটির সন্ধিবিচ্ছেদ করলে দুটি শব্দ পাওয়া যায়। যথা, ‘জিন’ ও ‘ইন্দ্র’। জিন বলতে সেই সব মানুষকে বোঝানো হয় যাঁরা মনের কামনাবাসনা জয় করে কেবল জ্ঞান (শুদ্ধ অনন্ত জ্ঞান) লাভ করেছেন। এই শব্দটি তীর্থংকর শব্দের সমার্থক। অন্যদিকে ‘ইন্দ্র’ শব্দটির অর্থ প্রধান বা প্রভু।   আরও দেখুন  জৈনধর্মে ঈশ্বর মহাবীর   টীকা   তথ্যসূত্র  বিষয়শ্রেণী:জৈন আচরণ ও অভিজ্ঞতা বিষয়শ্রেণী:ভারতের সম্ভাষণমূলক শব্দ ও শব্দবন্ধ
পরখ বলিউডের একটি সামাজিক চলচ্চিত্র। এটি ১৯৪৪ সালে মুক্তি পেয়েছিল।  সোহরাব মোদী পরিচালিত চলচ্চিত্রটিতে অভিনয় করেছেন মেহতাব, ইয়াকুব, এরুচ তারাপুর, লতিকা এবং বলবন্ত সিং।  সংগীত পরিচালনা করেছেন খুরশীদ আনোয়ার ও সরস্বতী দেবী।   অভিনয়ে  মিস মেহতাব কিরণ (মেহতাব হিসাবে) কৈশল্যা বলবন্ত সিংহ প্রকাশ শাহ নওয়াজ সাদিক আলী লালা ইয়াকুব (ইয়াকুব হিসাবে) লতিকা   তথ্যসূত্র    বহিঃসংযোগ     বিষয়শ্রেণী:১৯৪৪-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:১৯৪০-এর দশকের হিন্দি ভাষার চলচ্চিত্র
thumb|300px|ক্রেসির যুদ্ধের একটি চিত্রকর্ম, যাতে সামনের অংশে ডানদিকে ইংরেজি দীর্ঘধনুর্বিদরা ফরাসি আড়ধনুবিদদের তাড়িয়ে দিচ্ছে। লক্ষ্যভেদী অস্ত্র বা দূরভেদী অস্ত্র বলতে হাতাহাতি লড়াইয়ের নাগালের বাইরে দূরে থাকা লক্ষ্যবস্তুতে আঘাত হানার জন্য ব্যবহৃত অস্ত্রকে বোঝায়। অর্থাৎ অস্ত্র ব্যবহারকারী হাতে অস্ত্র ধরে রাখলে যতটুকু নাগাল পান, তার চেয়ে বেশি দূরত্বে এটি কাজ করে। লক্ষ্যভেদী অস্ত্র ব্যবহার করাকে লক্ষ্যভেদন বা ইংরেজিতে শুটিং বলে। সাধারণত এইসব লক্ষ্যভেদী অস্ত্রের দ্বারা দূর থেকে কোনও কঠিন (কদাচিৎ তরল বা বায়বীয়) বস্তু নিক্ষেপ করা হয়, যা লক্ষ্যবস্তুতে আঘাত হেনে সেটির ক্ষতিসাধন করে। লক্ষ্যভেদী অস্ত্রের বিপরীত ধারণাটি হল হাতাহাতি লড়াইয়ের অস্ত্র, যেগুলি ঘনিষ্ঠ পরিসরে, স্বল্প পাল্লায়, হাতের নাগালের মধ্যে তথা হাতাহাতি লড়াইয়ে ব্যবহার করা হয়।  লক্ষ্যভেদী অস্ত্রগুলি আক্রমণকারীর জন্য সুবিধাজনক, কেননা এক্ষেত্রে আক্রান্ত লক্ষ্যবস্তু তার কাছাকাছি দৃশ্যমান পাল্লার বাইরে থেকে আগত অস্ত্রের দ্বারা আক্রান্ত হয়, ফলে আক্রান্ত ব্যক্তির পক্ষে কার্যকরভাবে প্রতিক্রিয়া প্রদান ও পালটা আক্রমণ চালানো দুরূহ হয়।  এছাড়া লক্ষ্যভেদী অস্ত্রগুলি আক্রমণকারী ও আক্রান্ত বিপক্ষ ব্যক্তির মধ্যে দূরত্বের সৃষ্টি করে, যা আক্রমণকারীর জন্য অপেক্ষাকৃত বেশি নিরাপদ একটি পছন্দ, কেননা হাতাহাতি লড়াইয়ের সময় আক্রমণকারী তার শত্রুর নাগালের মধ্যে থাকে বলে তার পালটা আক্রমণের শিকার হয়ে মৃত্যু বা জখমের সমান ঝুঁকি থাকে।  হাতাহাতি লড়াইয়ের অস্ত্র ও লক্ষ্যভেদী অস্ত্রের মধ্যে সীমারেখা সম্পূর্ণ পরিষ্কার নয়। উদাহরণস্বরূপ, বর্শা বা বল্লম, কুঠার, ছুরি, ছোরা, খঞ্জর, ইত্যাদি হাতাহাতি লড়াইয়ের পাশাপাশি উদ্দেশ্য ও পরিস্থিতিভেদে দূরে ছুঁড়েও ব্যবহার করা যায়। আবার অন্যদিকে একটি লক্ষ্যভেদী অস্ত্রকে হাতাহাতি লড়াইয়ের অস্ত্র হিসেবে ব্যবহার করা হতে পারে, যেমন একটি বন্দুকের কুঁদো বা বাটের সাথে লাগানো সঙ্গিন (বেয়োনেট) দিয়ে আঘাত করা যায়, কিংবা একটি হাতবন্দুকের (পিস্তল বা রিভলভার) বাট দিয়ে আঘাত করা যায়, এমনকি অবস্থা সঙ্গীন হলে মরিয়া হয়ে একটি তীরকেও হাতের অস্ত্র হিসেবে ব্যবহার করা যায়।  প্রাথমিক পর্যায়ের লক্ষ্যভেদী অস্ত্রের মধ্যে রয়েছে হাত দিয়ে নিক্ষেপের জন্য বিশেষভাবে নকশাকৃত অস্ত্র, যেমন বাণ (ডার্ট), বর্শা বা বল্লম (জ্যাভেলিন), গুলতি; অপেক্ষাকৃত জটিল স্থিতিস্থাপক অস্ত্র যেমন তীর-ধনুক, আড়ধনু; এবং অবরোধের অস্ত্রশস্ত্র যেমন পাথর নিক্ষেপক, ফিঙ্গা (ক্যাটাপুল্ট), মহা-আড়ধনু (ব্যালিস্টা) ও মানজানিক (ট্রেবুশেট বা ত্রেবুশে)। এগুলি প্রাচীনকালে ও মধ্যযুগের প্রথম পর্বের সময় যুদ্ধবিগ্রহে অত্যন্ত কার্যকর অস্ত্র ছিল। বিশেষ করে যখন এগুলিকে গণহারে ব্যবহার করা হত, তখন এগুলি হাতাহাতি লড়াইয়ের অস্ত্র বা স্বল্প পাল্লার অস্ত্রে সজ্জিত শত্রুপক্ষ কাছাকাছি এসে হুমকিতে পরিণত হবার আগেই তাদের বিরুদ্ধে একাধিক দান আক্রমণ করার সুযোগ করে দিত।  বারুদ উদ্ভাবন ও আগ্নেয়াস্ত্র বিকাশের পরে বন্দুক-জাতীয় সংকুচিত বায়ুচালিত লক্ষ্যভেদী অস্ত্র সামরিক সংঘাতগুলিতে পছন্দের অস্ত্রে পরিণত হয়, এমনকি এগুলি নিকট পাল্লার লড়াইয়েও জনপ্রিয় হয়ে ওঠে। আধুনিক যুদ্ধবিগ্রহে লক্ষ্যভেদী অস্ত্রগুলি কৌশলগত ও প্রণালীগত, উভয়ভাবেই ব্যবহৃত হয়, এবং দূরপাল্লার কামান দাগা, রকেট নিক্ষেপ ও নির্দেশিত ক্ষেপণাস্ত্র এগুলির কিছু উদাহরণ। কোনও লক্ষ্যভেদী অস্ত্রের সর্বোচ্চ কার্যকরী পাল্লা বা বিস্তার হল সেই সর্বোচ্চ দূরত্ব যেখান থেকে অস্ত্রটি চালালে সেটি নিয়মিত হতাহত বা ক্ষতিসাধন করতে পারে।  আরও দেখুন  লক্ষ্যভেদন (শুটিং)  লক্ষ্যভেদী ক্রীড়া (শুটিং স্পোর্ট)  তথ্যসূত্র  বিষয়শ্রেণী:প্রক্ষিপ্ত অস্ত্র
কাতুং আদুওয়াক (জন্ম ২১ মার্চ, ১৯৮০) বিগ ব্রাদার নাইজেরিয়া রিয়েলিটি টিভি শো এর বিজয়ী ছিলেন তিনি জোনকওয়া, কাদুনা রাজ্য, নাইজেরিয়ার বাসিন্দা এবং তিনি একজন চিত্রনাট্যকার, প্রযোজক এবং পরিচালক পাশাপাশি রাষ্ট্রবিজ্ঞানের স্নাতক করেছেন। তিনি হার্ভার্ড আফ্রিকা বিজনেস স্কুল ফোরামে মিডিয়া ব্যক্তিত্ব ছিলেন এবং বহু বছর ধরে এমটিভি বেসের উচ্চপদস্থ ম্যানেজার, ভিআইএকম আন্তর্জাতিক উচ্চপদস্থ পরিচালক ও নির্বাহী পরিচালক হিসেবে কাজ করেছেন। তিনি বর্তমানে ওয়ান ও এইট মিডিয়ার প্রধান নির্বাহী কর্মকর্তা এবং ক্যাম্পফায়ার মিডিয়ার আফ্রিকান অংশীদার।   চলচ্চিত্রের তালিকা    সিনেমা    অবাঞ্ছিত অতিথি (২০১১)  পুনীত! টেলিভিশন (২০১২)  যখন প্রেম হয় (২০১৪)  স্বর্গের নরক (২০১৯)  এখানে থাকার কথা নয় (২০২০)   সঙ্গীত    "সুপারস্টার" - আইস প্রিন্স দ্বারা (২০১১)   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮০-এ জন্ম বিষয়শ্রেণী:নাইজেরীয় চলচ্চিত্র প্রযোজক বিষয়শ্রেণী:নাইজেরীয় চলচ্চিত্র পরিচালক
thumb|লিথুয়ানিয়ায় প্রাচীনতম পাণ্ডুলিপি (আনুমানিক ১৫০৩), ১৫ শতকের মূল পাঠ থেকে পুনর্লিখিত  লিথুয়ানীয় (lietuvių kalba) লিথুয়ানিয়ার অফিসিয়াল রাষ্ট্রীয় ভাষা এবং ইউরোপীয় ইউনিয়নের রাষ্ট্র ভাষা হিসেবে স্বীকৃত। লিথুয়ানিয়াতে স্থানীয় প্রায় ২.৯ মিলিয়নআধুনিক লিথুয়ানিয়া (১৯৯১-বর্তমান) , সংগৃহীত তারিখ ২৮ জানুয়ারি, ২০১৬। এবং বিদেশে ২,০০,০০০ জন লিথুয়ানীয় ভাষাভাষী রয়েছে। লিথুয়ানীয় হল একটি বাল্টিক ভাষা, লাটভিয়ার সাথে ঘনিষ্ঠভাবে সম্পর্কিত, যা আংশিকভাবে পারস্পরিক বোধগম্যরূপ।  একে লাতিন বর্ণমালায় লেখা হয়। লিথুয়ানীয় ভাষাকে প্রায়ই সর্বাধিক রক্ষণশীল জীবন্ত ইন্দো-ইউরোপীয় ভাষা বলা হয়। প্রোটো-ইন্দো-ইউরোপীয় ধারণকারী অনেক বৈশিষ্ট্য এখন অন্যান্য ইন্দো-ইউরোপীয় ভাষাগুলোর মধ্যে হারিয়ে গিয়েছে।   তথ্যসূত্র    বহিঃসংযোগ   Baltic Online (part of Early Indo-European Online) – Lithuanian and Old Lithuanian grammar Online Lithuanian-English, English-Lithuanian dictionary Academic Dictionary of Lithuanian 2005 analysis of Indo-European linguistic relationships  Lithuanian verbs training  Lithuanian verbs test    বিষয়শ্রেণী:লিথুয়ানিয়ার ভাষা বিষয়শ্রেণী:পোল্যান্ডের ভাষা বিষয়শ্রেণী:পূর্ব বাল্টীয় ভাষাসমূহ
শ্রোণীর প্রদাহ রোগ বা পি আই ডি () বা পেলভিক ইনফ্লেমেটরি ডিজিজ সাধারণত জরায়ু, ডিম্বনালি ও অন্যান্য প্রজনন অংগের সংক্রামণকে বলা হয়। এই রোগ কেবল মহিলাদের ক্ষেত্রে হতে দেখা যায়।  কোনো একজন মহিলার যোনী অথবা জরায়ু মুখ থেকে ব্যাক্টেরিয়াগুলি যখন ক্রমশ ওপরের প্রজনন অংগগুলিতে ছড়িয়ে পড়ে সংক্রমণ ঘটায় - তখন এই রোগ আরম্ভ হয়। পি আই ডি বিভিন্ন কারণে হতে পারে। কিন্তু যৌন সংক্রামক দুটি রোগের ব্যাক্টেরিয়ার জন্য মূলত এই রোগ হতে দেখা যায়। এই দুটো হল: ক্লামিডিয়া ও গনোরিয়া।   যৌনসংগমে সক্রিয় মহিলার প্রস্রাবের জায়গায় সংক্রমণ হওয়ার ভয় বেশি। ২৫ বছরের মহিলাদের এমন রোগ হওয়ার সম্ভাবনা ২৫ বছরের বেশি বয়সের মহিলাদের থেকে অধিক। যেহেতু কিশোরী ও যুবতীদের জরায়ু মুখ ভালভাবে পরিণত নয়, সেজন্য সেইসব মহিলার পি আই ডি র সাথে যৌনসংক্রামক রোগে আক্রান্ত হওয়ার সম্ভাবনা বেশি থাকে, বন্ধ্যাত্ব এমনকি ক্যান্সারের কারণও হতে পারে।   লক্ষণ ও উপসর্গসমূহ thumb|Mucopurulent cervical discharge seen on a Q-tip thumb|Illustration of pelvic inflammatory disease এই রোগের লক্ষণগুলি কখনও বাহ্যিক ভাবে দেখা দেয় না, আবার কখনো খুব সাংঘাতিক ধরনের দেখা দেয়। ক্লামোডিয়ার ব্যাক্টেরিয়ার সংক্রামিত হ’লে মহিলাদের  কোনো উপসর্গই দেখা দেয় না বা অল্প দেখা দেয়। কিন্তু আভ্যন্তরীণ প্রজনন অংগগুলির ভয়াবহ ক্ষতি হয়। পি আই ডি তে আক্রান্ত মহিলার সাধারণ একটি উপসর্গ হ’ল- তলপেটে ব্যথা; অন্যান্য উপসর্গগুলির ভিতরে জ্বর, অস্বাভাবিক বেয়া গন্ধযুক্ত যোনিস্রাব, যৌন সংগম করার সময়ে কষ্ট পাওয়া ও অনিয়মিত ঋতুস্রাব।   প্রতিরোধ যেকোনো যৌন সংক্রমণ প্রতিরোধের উচিত উপায় হ’ল-যৌন সম্পর্ক না করা অথবা যৌন সংক্রামক রোগ না থাকা একজন ব্যক্তিকে যৌন সংগী করে নেওয়া।  তথ্যসূত্র   আইএনডিজি দল।  বহিঃসংযোগ  NIH/Medline  CDC  Pelvic Inflammatory Disease (PID; Salpingitis, Endometritis)  বিষয়শ্রেণী:যৌন সংক্রামক রোগ বিষয়শ্রেণী:যৌন রোগ বিষয়শ্রেণী:পেটব্যথা বিষয়শ্রেণী:যৌনবাহিত রোগ ও সংক্রমণ বিষয়শ্রেণী:ব্যাকটেরিয়াঘটিত রোগ
পাকিস্তান হালাল অথরিটি ( PHA ) হল বিজ্ঞান ও প্রযুক্তি মন্ত্রণালয়ের (MoST) অধীনে ২০১৬ সালের সংসদ নং ৮ আইন দ্বারা প্রতিষ্ঠিত একটি সংস্থা। হালাল প্রবন্ধ এবং প্রক্রিয়ায় ব্যবসা-বাণিজ্যের প্রসার ঘটানোই হল পাকিস্তান হালাল কর্তৃপক্ষের ম্যান্ডেট।   প্রতিষ্ঠার ইতিহাস  পিএইচএ প্রতিষ্ঠিত হয়েছিল আমদানি ও রপ্তানি, বিদেশী দেশগুলির সাথে বাণিজ্য ও বাণিজ্য এবং আন্তঃপ্রাদেশিক বাণিজ্য ও বাণিজ্যকে হালাল হিসাবে বর্ণনা করা বা উপস্থাপন করা সমস্ত নিবন্ধ এবং প্রক্রিয়াগুলিতে। করা হয়েছে আমদানি ও রপ্তানি, বিদেশী দেশগুলির সাথে বাণিজ্য ও বাণিজ্য এবং আন্তঃপ্রাদেশিক বাণিজ্য ও বাণিজ্যের উদ্দেশ্যে পাকিস্তান হালাল কর্তৃপক্ষ  সমগ্র পাকিস্তান জুড়ে বিস্তৃত হয়েছে।   ফাংশন  পাকিস্তান হালাল কর্তৃপক্ষ  সর্বদা স্থানীয় বাজারে পণ্য রক্ষণাবেক্ষণ ও পর্যবেক্ষণের পাশাপাশি আমদানি ও রপ্তানিকৃত পণ্যের হালাল অবস্থা নিশ্চিত করার জন্য দায়ী। নিবন্ধ এবং প্রক্রিয়াগুলির জন্য তৈরি হালাল মানগুলি সুপারিশ করার ক্ষমতা পাকিস্তান হালাল কর্তৃপক্ষের রয়েছে৷   ২০২১ সালের অক্টোবরে, প্রায় পাঁচ বছর বিলম্বের পরে, ফেডারেল মন্ত্রিসভা পাকিস্তান হালাল কর্তৃপক্ষের অপারেশনাল নিয়মগুলি অনুমোদন করে।    হালাল সার্টিফিকেশন সেন্টার  টোল-ফ্রি টেলিফোন নম্বরের মাধ্যমে প্রত্যয়িত হালাল পণ্য যাচাই করার জন্য লোকেদের সুবিধার্থে প্রথমে অত্যাধুনিক হালাল প্রশংসাপত্র কেন্দ্র তৈরি করা হচ্ছে। একটি হালাল অ্যাপ চালু করা হচ্ছে একটি কিউআর কোড সহ একটি ক্লিকে স্ক্যান করতে এবং এর সম্পূর্ণ বিবরণ পেতে।    তথ্যসূত্র   বিষয়শ্রেণী:২০১৬-এ প্রতিষ্ঠিত সংগঠন বিষয়শ্রেণী:২০১৬-এ পাকিস্তানে প্রতিষ্ঠিত বিষয়শ্রেণী:পাকিস্তান ভিত্তিক ইসলামি সংগঠন বিষয়শ্রেণী:হালাল খাবার বিষয়শ্রেণী:পাকিস্তানের সরকারি সংস্থা
thumb|250px|right|সার্কের এরিয়াল চিত্র। বামে উত্তরাংশ, উপরে যানে লিট্‌ল সার্ক এবং এর ঠিক নিচে Brecqhou সার্ক (ফরাসি: Sercq) ইংলিশ চ্যানেলের দক্ষিণাংশে অবস্থিত একটি ছোট দ্বীপ। এটি চ্যানেল দ্বীপপুঞ্জের একটি দ্বীপ এবং Bailiwick of Guernsey এর অংশ। সে হিসেবে এই দ্বীপটি ব্রিটিশ রাজত্বের অধীনস্থ। প্রায় ৬০০ জনসংখ্যাবিশিষ্ট এই দ্বীপের প্রধান শিল্প হচ্ছে পর্যটন, কারুশিল্প এবং বাণিজ্য। এর আয়তন মাত্র ২ বর্গমাইল (৫.৪৫ বর্গ কিমি)। এই দ্বীপে অনেক দিন ধরেই সামন্ততন্ত্র বিরাজমান ছিল। সম্প্রতি এই তন্ত্র বিলুপ্ত করা হয়েছে। এর মাধ্যমে ইউরোপের শেষ সামন্ততন্ত্রটিও বিলুপ্ত হয়ে গেছে।   বহিঃসংযোগ    Official government site  Official Sark tourism site  BBC – Feudal island brings in democracy  Sark fears threat of Barclays fiefdom, Financial Times, 7 December 2007  Documentary about Sark  Pictures of La Coupée  বিষয়শ্রেণী:চ্যানেল দ্বীপপুঞ্জ